Tapicha rekojoparaita

Tapicha rekojoparaita ha'e opavave ndohayhuíva umi imeña ndaheseguáivape añónte térã ndojehecháiva imeña heñóivape. Ikatu ojeipuru avei LGBT ojehero hag̃ua umívape, taikuéra he'iséva Lesbiana, Gai,​ Bisexual ha Trans (transgénero, transexual ha travesti), ha ikatu oñembopukuve umi tai ojoapývo umi intersexual (LGBTI),​ queer (LGBTQ), ha​​ asexuales (LGBTA). Ko ñe'ẽ "tekojoparaita" ojeipuru Mercosur kuatiakuérape guarani teépehttps://www.raadh.mercosur.int/gn/nomoiruaty/lgbti/?orderby=title&order=asc&cp_lgbt=2 ha he'ise naipeteĩriha yvypóra hekotee ha oĩha tapicha heko opaichaguáva. Taikuéra LGBT ha ambuéva katu oñepyrũ arykuéra 1990 jave oipurukuévo umi tapicha atýra ohekáva tekoiterape opavavépe, upe guive oñemyasãi heta ñe'ẽme ha ojoajuve hese taikuéra oikotevẽháicha. Tapichakuéra rekojoparaita ojekuaavéva niko ko'ãva:

 Lesbiana: kuña ohayhúva kuñáme.
 Gai térã gay: kuimba'e ohayhúva kuimba'épe.
 Bisexual: tapicha ohayhukuaáva kuña ha kuimba'épe.
 Trans: tapicha ndojehecháiva imeña heñóivape ha omoambuese térã omoambuéma imeña.
 Intersexual: Umi imeñakõiva térã umi ndojehecháiva kuña térã kuimba'e ramo.
 Queer: Umi ndojehecháiva "hekopegua" ramo ha ndoikéiva avano'õ rekorãme.
 Asexual: Umi ndohayhukuaáiva avavépe, noiporenoséiva.

Oĩ tapichakuéra rekojoparaita ikatúva ndohechaukái hekotee, hetaitégui umi oporomboykéva ha he'i heko ivaiha.Gay and Lesbian Issues - Discrimination , Better Health Channel (Accessed 22 December 2014) Oĩ avei tetã orekóva teko me'ẽ omboykéva tapichakuéra LGBT, ikatúva jepe ojuka chupe heko ambuévagui.

Umi ohayhukuaáva ndaheseguáivape añónte ojehero "heterosexual", techapyrãme kuimba'e ohayhúva kuñáme añónte ha kuña ohayhúvante kuimba'épe.

 Mandu'apy 

Ñemohenda:Avano'õ